નવી દિલ્હી : આસામ મુલાકાતનાં બીજા દિવસે આજે કોંગ્રેસ ઉપાધ્યક્ષ રાહુલ ગાંધીએ સિવાસાગરમાં એક રેલી સંબોધી હતી. આ દરમિયાન તેણે મોદી પર નિશાન સાધ્યું હતું. જેએનયૂ મુદ્દે બોલતા રાહુલ ગાંધીએ કહ્યું કેન્દ્ર સરકાર વિદ્યાર્થીઓનો અવાજ દબાવવા માંગે છે. સોમવારે દિલ્હીની પટિયાલા હાઉસ કોર્ટમાં થયેલી હિંસા અંગે રાહુલ ગાંધીએ કહ્યું કે પત્રકારો અને વિદ્યાર્થીઓ સાથે થયેલી ઘટના નિંદનીય છે. કોંગ્રેસ ઉપાધ્યક્ષે આરોપ લગાવ્યો કે કેન્દ્ર સરકાર દેશની તમામ યૂનિવર્સિટીમાં આરએસએસ સમર્થક વાઇસ ચાન્સેલર લાવીને વિદ્યાર્થીઓને અવાજ દબાવવાનાં પ્રયાસો કરી રહી છે.